JUMAL KÕNELEB
Tere jälle.
Tere tulemast vaatama saadet "Jumal kõneleb."
Minu nimi on Jan Cedercreutz ja siin on mu armas abikaas Joy.
Ta on mu rõõm.
Täna oleme riietunud sinisesse ja valgesse,
sest tahame tähistada Soome riigi 100. sünnipäeva.
Õigemini on see juba möödas.
Alustame palvega.
Palvetame Soome eest.
Taevaisa, täname Sind Soome eest.
Tänu meie kalli isamaa eest.
Palvetame täna Soome ja meie kõikide eest.
Isa, õnnista Soomemaad.
Aita meid ja tõmba enese poole.
Issand, lase meil olla rahvas, kes elab Sinule ja Sinust.
Issand, eriti palume kõigi eest, kes veel ei tunne Sind.
Palume päästet, ärkamist, muutust sellele maale,
et Su hea tahe võiks sündida ka Soomes nagu taevas.
Aamen.
Mu südamel on täna midagi erilist.
Tunnen, et mul on sõnum sajaaastasele Soomele.
Sõnum Soome rahvale.
Seda pole väga lihtne öelda.
See nõuab suurt julgust.
Kogu selle saate tegemine nõuab väga suurt julgust.
Saatesarjale nime andmine on nõudnud meilt suurt julgust.
Ma tunnen, et sain selle nime Issandalt.
Kui Issand ütles, et pane saate nimeks "Jumal kõneleb",
siis teadsin, et see ei meeldi kõigile ja võidakse mõelda, et oleme ülbed.
Tunnen samas, et Issand tahab tõesti tulla nähtavale.
Ta tahab meile kogu aeg meenutada, et Ta elab
ja Ta kõneleb ning on päriselt olemas.
See on kogu meie saate tuum,
et igaüks meist võiks õppida Teda tundma.
Johannes kirjutab oma 1. kirjas:
"Ja see on sõnum, mida me oleme kuulnud temalt
ja kuulutame teile: Jumal on valgus, ja temas ei ole mingit pimedust."
Ta kirjutab, et oleme õppinud Teda tundma
ja me suurim rõõm on see, et sinagi õpiksid Teda tundma.
See on meie südamesoov, et igaüks meist, noor ja vana
või väike ja suur, võiks tunda Teda, kes elab.
Olin Tema ees.
Tema võim on nii tohutult suur, vägev ja imeline,
et Tema kirkuse valguses pean ma laskuma põlvedele.
Nägin palvetades, mitte füüsiliste vaid vaimusilmadega,
mis on meie kõigi jaoks kõige tähtsam asi.
Elame siin maa peal ja ehitame ühiselt seda maad.
Mis on selles maises elus kõige kallihinnalisem asi?
Kui mõtleme Soomele ning et saime oma riigi.
Sada aastat tagasi.
Kõikidel ei ole oma riiki.
Mõtleme Soomele ja me põlislaantele,
me tuhandetele järvedele ja imelisele saarestikule.
Mõtleme sellele imelisele rahvale.
Mis on kõige kallihinnalisem ja tähtsaim?
Miski, mis on kõigist neist imelistest asjadest veel tähtsam.
Peamine asi.
Kogesin palves, et Issand näitas, et see asi,
mis on meile kõige tähtsam, on ka Temale kõige tähtsam.
Tema südamel on sama asi ning selleks on lapsed.
Meie lapsed.
Mõtlesin, kas see võib olla tõsi.
Kas see võib nii olla, et pole midagi kallihinnalisemat?
Püüdsin mõtelda, mis võiks tähtsam olla.
Kas ma leian midagi ja kas pole midagi muud?
Mõistsin sel hetkel Tema südant,
sest oleme Talle ka täiskasvanuina lapsed.
Me oleme ju kõik Tema lapsed.
Ma ei leia midagi tähtsamat.
Mis see võikski olla?
Kui see peab paika, et see on meie kõigi tähtsaim
ja peamine asi on lapsed, siis võime mõtelda,
vaadata möödunud sadat aastat ning mida me oleme üles ehitanud.
Võime igaüks hinnata oma elu, väärtuseid ja mõtteid.
Võin hinnata ja mõtelda, kas olen ehitanud nii, et see on lastele hea.
Lapsed on tõepoolest sellele rahvusele kõige olulisemad.
See pole üldse imelik mõte.
Unustame selle nii kiirelt,
kuna me ühiskonnas mõõdetakse kõike rahas.
Soome tulevik ei ole tulevikus.
Soome tulevik ei sõltu rahast, kuigi raha on ka tähtis.
Soome tulevikku ei ehitata tulevikus.
Ei komiteedes ega planeerides, kuigi ka need asjad on olulised.
Soome tulevik on igal päeval me keskel.
Soome tulevik on me lapsed ja noored.
Seega peame küsima, kuidas läheb neil täna.
Mida nendesse täna külvatakse?
Kuidas läheb lastel ja noortel?
Tean, mitte ainult oma ameti tõttu
vaid selle kaudu, mida olen lugenud ja õppinud,
et Soome lastel ja noortel ei lähe hästi.
Üheks probleemiks on asjaolu, et kõike mõõdetakse rahas.
Koolituse väärtus, klasside ja koolide suurus -
viimane on meie südamel - ja lasteaedade personali suurus.
Kõike mõõdetakse vaid maksumusega
ja kuidas saaks seda korraldada võimalikult odavalt.
Teatud asju ei saa rahas mõõta.
Laste ja noorte väärtust ei saa mõõta rahas.
Seda ei tohi rahas mõõta.
Olen selle üle mõtelnud,
sest olen majandusjuht meie kristlikus koolis.
Pean pidevalt mõtlema rahalise külje peale.
Olen mõtelnud, kas see töö saab üldse toota kasumit.
Kas see on võimalik?
Olen jõudnud järeldusele, et lastega ei teenita raha.
Lapsed lähevad kalliks maksma. - Alati.
Soomes on nii täiskasvanuid kui lapsi.
Lapsed on lambad ja täiskasvanud on karjased.
Täiskasvanute ülesanne
on laste eest hoolitseda ja ohverdada midagi.
Nii on see alati. - Laste pärast.
Jumal näitas sulle, et lapsed on kõige väärtuslikumad.
Sedasi õpetab ka Jeesus.
Markuse evangeeliumis 9:33: "Ja nad tulid Kapernauma.
Ja kui nad jõudsid koju,
küsis Jeesus neilt: "Mille üle te tee peal arutlesite?"
Nemad aga jäid vait,
sest nad olid teel omavahel arutanud, kes on suurim."
Väga inimlik.
Kes meist on parim Jeesuse jünger?
"Ja Jeesus istus maha,
kutsus need kaksteist ja ütles neile: "Kui keegi tahab olla esimene,
siis ta olgu viimane ja kõikide teenija!"
Ja ta võttis ühe lapse,
pani nende keskele seisma, kaisutas last ja ütles neile:
"Kes iganes ühe niisuguse lapse vastu võtab minu nimel,
võtab vastu minu, ja kes iganes vastu võtab minu,
võtab vastu mitte minu, vaid minu Läkitaja."
Jüngrid vaidlevad isekeskis, kes on suurim ja tähtsaim.
Jeesus paljastab kogu nende enesekeskse mõtteviisi,
kogub nad enese ümber, võtab lapse sülle ja ütleb:
"Kes võtab sellise vastu, võtab enese juurde
ja hoolitseb sellise väikese lapse eest,
see on kõige tähtsam ja võtab enese juurde mind."
Lapsed on lapsed ja noored on noored.
Täna tahame rääkida sellest, et lapsed ja noored vajavad meid.
Lapsed ja noored
vajavad muidugi väga Jeesust aga nad vajavad täiskasvanuid,
kes annavad neile oma aega, ruumi, südant ja süli.
Peamiselt just seda.
Oletame, et see peab paika, et lapsed on meie varandus.
Mida see konkreetselt tähendab?
Kas võime ehitada tulevikku ja seda maailma nii,
et mõtleme kõiges, kas see on lastele kasulik?
Kas see otsus, mida olen tegemas, on kasuks ka lastele?
Kas võin hinnata ja mõelda oma elu, kas see on lastele kasulik?
Kui ma nii mõtlen ja planeerin,
siis pean ka mõtlema, mis on laste jaoks tähtis.
Kui seda mõtlen, märkan,
et lastele tähtsad asjad on väga lihtsad.
Laps vajab rahu ja aega.
Laps vajab, et peatuksin ega kiirustaks kogu aeg.
Laps vajab süli.
Laps vajab armastust.
Laps vajab kaitset.
Laps vajab mängu ja rõõmu.
Mida laps veel vajab? Kodu.
Lapse vajadused ei ole keerulised.
Laps ei vaja palju asju.
Ta ei vaja palju tegevusi, erinevaid asju ja hobisid.
Tähtsaim asi lapse jaoks on ligiolu ja rahulik argipäev.
Sellele mõteldes märkan kohe,
et see on täiskasvanuna minu jaoks väljakutse.
Pean aeglustuma.
Minagi õpetajana.
Õpetajate surve kasvab kogu aeg.
Ütlesin äsja, et ühiskonnas mõõdetakse kõike rahaga.
Kergesti mõtleme,
et lapsed on koolis selleks, et nad saaksid elus edukateks.
Jällegi mõtleme ainult rahast.
Laps on väärtuslikum sellest, kui ainult mõtlemine sellele,
kuidas ta saab täiskasvanuna tööeluga hakkama.
Igal lapsel on ainulaadsed anded ja võimed.
Isegi kutsumus Jumalalt.
Meie usume sedasi.
Me ülesanne on leida rohkem aega, et tuua need anded esile.
Kuidas saaksime innustada lapsi ja neid julgustada?
Samal ajal tuleb seada piirid, sest ka see on armastus.
Soome ei ole siiski mingi äriettevõte või osaühing.
See riik pole mingi firma,
kus on kõige olulisem, kas eelarve on plussis või miinuses,
kas toodame kasumit või mitte, või kas säästame raha või mitte.
Oleme rahvus ja lapsed on me tulevik.
Tahan korrata küsimust, kuidas läheb meie lastel ja noortel.
Kedagi süüdistamata,
sest kannan ka ise vastutust, mõtlesin ka just täna koolis,
kuidas meie kooli lastel tegelikult läheb.
Mitte lihtsalt seda, mis hinded said nad seekord.
Kuidas neil tegelikult läheb?
See, mida nad nüüd saavad, kannab hiljem vilja.
Kas nad on kaitstud ja saavad põhiturvatunde või mitte?
Jumal tahab anda kõikidele
kõige enam ligiolu, armastust ja baasturvalisust.
See on meie jaoks ka ühine valuteema.
Meil on kõigil sama mure oma laste pärast.
Päris hea meeles pidada, et ma ei ole üksi.
Oleme kõik selles koos.
Meil kõikidel on see igatsus.
Meie süda on lihaseline, mis tahab, et me lastel läheks hästi.
Just.
Võime ühendada oma jõud ja planeerida järgmist sadat aastat.
Võime kavandada nii, et see on kasulik lastele.
Imeline on see, et mõteldes,
mis on lastele kasulik ja mis on need väga lihtsad asjad,
mõistame, et mis on lastele kasulik, on kasulik ka täiskasvanutele.
Need asjad, mis on lastele head, on ka minu jaoks head.
Aeg, rahu, armastus, rõõm, mäng ja süli.
Need on ka minu jaoks head.
Meile päriselt tähtsad asjad ei ole keerulised.
Kas tead, mis?
Kõik need on tasuta asjad.
Ükski neist ei maksa sentigi.
Kõik peale aja.
Pean tunnistama, et pean meelt parandama.
Minul on alati nii kiire.
Miks ma alati kiirustan?
Ma ei peaks nii palju kiirustama.
Tahan ka julgustada kõiki isasid.
Sul on tööl kiire ja stressirohke,
aga pea meeles, et lapsed on veel tähtsamad.
Tahan Sind julgustada Piibli sõnumiga, mis ütleb,
et me ei saa teenida Jumalat ja raha korraga.
Me ei saa teenida armastust ja raha.
Võta julgelt aega.
Usun, et iga isa tahaks olla oma laste lähedal
ja tahaksime võtta selleks rohkem aega.
See jutt käib ka minu enese kohta.
Ka minu koolitöö, kutsumus ja kõik võtab liiga palju aega.
Peaksin võtma rohkem aega ja helistama oma poegadele.
Nad on juba täiskasvanud,
kuid ikkagi peaksin helistama neile ja oma tütrele.
Iga kord, kui seda teen, tean, te teen midagi,
mis on hinnalisem ja tähtsam, kui muud asjad.
Tahan julgustada isasid.
Igaüks meist, isadest, on tähtis.
Kui ongi lapsega jahedad suhted, saab alati luua uuesti suhteid.
Alati võib teha ususamme, et ehitada lähedasem suhe.
See õnnestub, kui ehitame seda alandlikult.
See tasub end ära.
Hea Soome ja head lapsed.
Peagi hakkame palvetama,
sest see on ühine valu ja kutsumus - päästa lapsed.
Palvetame koos sinuga.
Tänu taevane Isa, et saame täna
tuua me rahva lapsed ja noored Su palge ette.
Tänu taevane Isa, et hoolitsed ka tuleviku eest.
Tulevik on meie lapsed ja noored.
Mitte ainult nendes vaid nad ise ongi tulevik.
Issand, õnnista ja kaitse Soome lapsi ning noori.
Issand, tead, mille keskel on me lapsed ja noored.
Tead kõike, mis kisub neid Sinu juurest eemale,
mis haavab neid ja teeb neile kahju.
Issand, me palume, et kaitseksid Soome lapsi ja noori.
Issand, tõmba neid enese poole oma Püha Vaimu kaudu.
Tõmba neid Sinu poole, päästa,
vabasta, tee terviklikuks ja tervenda, Jeesuse nimel!
Tänu Sulle Issand.
Tänan, Issand, et saame koos tuua meie lapsed Sinu ette.
Issand, me täname, et õige inimese palve suudab palju.
Nüüd me kõik koos ühendame oma palved, Issand.
Tänu Issand, et saame kõik koos
kuulutada Sinu õnnistust kõigile lastele, Jeesuse nimel.
Issand, ma palun inglite valvamist ja vere kaitset
igale Soome lapsele praegusel hetkel.
Issand, tänu, et oled tõesti
meie kaitse, mäelinnus, kalju ja meie varjupaik.
Tänu, Issand, et kaitsed me kõikide lapsi.
Me lapsed võivad olla täiesti
ning üleni suletud ja peidetud Sinu tiibade kaitse alla.
Jeesuse nimel.
Issand, tänan Sind selle eest,
et oled andnud meile tuleviku ja lootuse.
Issand, Sul on meile ning me kõigi lastele tulevik ja lootus.
Võime rõõmustada ja hõisata nende laste üle
ning et võime kasvatada neid lapsi koos Sinuga.
Me ei pea kartma ega olema ebakindlad.
Me südametunnistus ei pea piinama ja me pea olema alla rõhutud.
Kui oleme teinud vigu
nagu me kõik ikka teeme, siis Su arm peseb meid puhtaks
ja saame jätta vead selja taha ning minna edasi.
See on nii.
Jumala arm on iga päev uus.
Tänu Issand, et me ei pea tundma, et see on raske.
Võime olla tõesti täis Sinu rahu ka laste kasvatamise küsimuses.
Tahan Jeesuse nimel praegu kuulutada Sulle vabadust ja rahu.
Must südametunnistus peab vait olema.
Tänu Issand, et Sina oled meie jõud ja tarkus
ning annad meile kogu jõuvaru ja võidmise, mida vajame rahvusena,
et laste eest hästi hoolitseda, kasvatada neid üheskoos ja hästi.
Issand, ma tahan Sind ka tänada selle eest,
et võime ühendada oma jõu ning ehitada üheskoos.
Keegi meist ei pea olema üksinda.
Keegi ei pea olema oma kodus üksi.
Kui meil on vaja abi,
siis otsime enesele abi ja teeme seda kõike koos.
Tänu taevane Isa, et oled ütelnud, et me ei muretseks millegi üle.
Tänu Issand, et saame tuua me ning selle rahva lapsed ja noored
Sinu kätte, teades, et kuuled täna seda palvet.
Teame nagu Joy ütles,
et Sinul on hea tulevik ja lootus igaühe jaoks meist.
Me kuulutame seda ja käsime kogu pimeduse väel
taganeda meie laste ja noorte eludest, Jeesuse nimel.
Kuulutame vabadust, päästet,
terviklikkust, tervenemist igale lapsele ja noorele!
Tänu Issand, et Soomel läheb hästi,
sest Sina oled armuline, helde ning kõikvõimas Jumal.
Tänu Issand, et võime uskuda ja usaldada, et Soomel läheb hästi.
Soome tulevik on hea.
Soome tulevik on helge.
Tänu Issand, et Sa puudutad
ning vabastad iga lapse ja noore sellel maal.
Tänu, et neil läheb hästi, Jeesuse nimel.
JUMAL KÕNELEB
Vägev on osaleda evangeeliumi levitamises.
Kuulsin jälle ühest inimesest, kes sai usklikuks TV7 kaudu.
Kui soovid toetada seda tööd, helista numbrile 9001777
Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Ole õnnistatud, Jeesuse nimel!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Marko ja Meeli Martin